# Eiropas Savienības C 238A/2022

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 238A |
| | |
| Izdevums latviešu valodā | Informācija un paziņojumi | 65. gadagājums2022. gada 21. jūnijs |

ISSN 1977-0952

Eiropas Savienības

Oficiālais Vēstnesis

C 238A

Izdevums latviešu valodā

Informācija un paziņojumi

65. gadagājums2022. gada 21. jūnijs

---

| Saturs | Lappuse |
| --- | --- |
| | V   Atzinumi |
| | ADMINISTRATĪVAS PROCEDŪRAS |
| | Frontex |
| 2022/C 238 A/01 | Eiropas Robežu un krasta apsardzes aģentūra – Sludinājums par izpilddirektora amata vakanci (pagaidu darbinieks – AD 14 pakāpe) – COM/2022/20085 | 1 |

Saturs

Lappuse

V   Atzinumi

ADMINISTRATĪVAS PROCEDŪRAS

Frontex

2022/C 238 A/01

Eiropas Robežu un krasta apsardzes aģentūra – Sludinājums par izpilddirektora amata vakanci (pagaidu darbinieks – AD 14 pakāpe) – COM/2022/20085

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Frontex

| 21.6.2022 | LV | Eiropas Savienības Oficiālais Vēstnesis | CA 238/1 |
| --- | --- | --- | --- |

21.6.2022

LV

Eiropas Savienības Oficiālais Vēstnesis

CA 238/1

---

Eiropas Robežu un krasta apsardzes aģentūra

Sludinājums par izpilddirektora amata vakanci

(pagaidu darbinieks – AD 14 pakāpe)

COM/2022/20085

(2022/C 238 A/01)

Par mums

Eiropas Robežu un krasta apsardzes aģentūra (Frontex) ir izveidota saskaņā ar Eiropas Parlamenta un Padomes Regulu (ES) 2019/1896 (1).

Frontex atrodas Varšavā, Polijā, un šobrīd ievērojami palielina savu darbinieku skaitu, lai varētu pildīt uzdevumus, kas tiek paplašināti, pamatojoties uz Eiropas Robežu un krasta apsardzes regulu.

Eiropas Robežu un krasta apsardzes regula paredz izveidot Eiropas Robežu un krasta apsardzes pastāvīgo korpusu, kurā līdz 2027. gadam būs līdz 10 000 operatīvo darbinieku, kuri tiks izvietoti pie Eiropas Savienības un Šengenas zonas ārējām sauszemes, jūras un gaisa robežām. Aģentūrai ir arī uzticēts būt par ES atgriešanas politikas operatīvo daļu, un tā ievērojami pastiprina savu lomu to trešo valstu valstspiederīgo atgriešanas jomā, kuri dalībvalstīs uzturas nelikumīgi.

Līdz ar pastāvīgā korpusa – pirmā Eiropas vienotā tiesībaizsardzības dienesta – izveidi Frontex piedāvā unikālu un novatorisku iespēju kļūt par vienu no ES operatīvajām daļām Eiropas integrētās robežu pārvaldības jomā.

Aģentūras galvenie uzdevumi jo īpaši ir šādi: sniegt operatīvo un tehnisko palīdzību ES dalībvalstīm pie to ārējām robežām, sniegt palīdzību dalībvalstīm atgriezt tos trešo valstu valstspiederīgos, kuriem nav tiesību palikt ES teritorijā, un tehniskās un operatīvās sadarbības ceļā sniegt palīdzību trešām valstīm robežu pārvaldības jomā (2).

Sīkāku informāciju skatīt mūsu tīmekļa vietnē: http://www.frontex.europa.eu.

Piedāvātais amats

Izpilddirektora pārziņā ir Frontex vadība ikdienā, un izpilddirektors ir aģentūras juridiskais pārstāvis.

Izpilddirektors ievēros visstingrākos godprātības un ētikas principus.

Izpilddirektors atskaitās valdei un ir atbildīgs par valdes pieņemto stratēģisko lēmumu īstenošanu. Saskaņā ar regulu aģentūra ir pārskatatbildīga Eiropas Parlamentam un Padomei.

Izpilddirektors, pildot savus pienākumus, ir neatkarīgs. Neskarot attiecīgās Savienības iestāžu un valdes kompetences, izpilddirektors nelūdz un nepieņem nevienas valdības vai citas struktūras norādījumus.

Izpilddirektoram būs jāveicina un jāīsteno tāds redzējums par aģentūru, kas ir mūsdienīgs un pārredzams un pilnībā atbilst dibināšanas regulai un ES vērtībām. Izpilddirektors, balstoties uz atbilstošo tiesisko regulējumu, pārrauga aģentūras korporatīvo vadību un kultūru, motivē un vada darbiniekus gūt panākumus un rezultātus.

Izpilddirektors palīdzēs sekmīgi piemērot ES tiesību aktus šajā jomā, pilnībā ievērojot atbilstošo tiesisko regulējumu – ES Pamattiesību hartu. Izpilddirektors strādās ciešā sadarbībā ar Komisiju, ņemot vērā tās atbildību nodrošināt ES tiesību aktu pareizu piemērošanu un Komisijas uzdevumu kopā ar Eiropas Parlamentu un Padomi izstrādāt daudzgadu stratēģisko politiku, kura koordinē Eiropas Robežu un krasta apsardzes īstenoto Eiropas integrētās robežu pārvaldību. Izpilddirektors sadarbosies arī ar citām aģentūras ES ieinteresētajām personām un ārējiem partneriem.

Neskarot valdes pilnvaras, izpilddirektors uzņemas pilnu atbildību par aģentūrai Frontex uzticēto uzdevumu izpildi, vienlaikus pašā aģentūrā efektīvi sadarbojoties ar neatkarīgiem funkciju pildītājiem, jo īpaši pamattiesību amatpersonu, datu aizsardzības speciālistu un grāmatvedi.

Izpilddirektora konkrētie uzdevumi ir šādi:

| a) | gādāt par to, lai aģentūra pilnībā īstenotu savas pilnvaras visos darbības virzienos, kas saistīti ar ārējām robežām un atgriešanu, saskaņā ar piemērojamo tiesisko regulējumu, ieskaitot pamattiesības un valdes koordinēšanu; |
| --- | --- |

a)

gādāt par to, lai aģentūra pilnībā īstenotu savas pilnvaras visos darbības virzienos, kas saistīti ar ārējām robežām un atgriešanu, saskaņā ar piemērojamo tiesisko regulējumu, ieskaitot pamattiesības un valdes koordinēšanu;

| b) | uzturēt nepārtrauktu dialogu ar Eiropas Komisiju un pārējām ES iestādēm ar mērķi sekot un īstenot ES politiku tajās jomās, kurās iesaistīta aģentūra Frontex; |
| --- | --- |

b)

uzturēt nepārtrauktu dialogu ar Eiropas Komisiju un pārējām ES iestādēm ar mērķi sekot un īstenot ES politiku tajās jomās, kurās iesaistīta aģentūra Frontex;

| c) | piedāvāt Eiropas Robežu un krasta apsardzes iestādēm mūsdienīgus pakalpojumus, kas tiktu pielāgoti aktuālām dalībvalstu problēmām un vajadzībām; |
| --- | --- |

c)

piedāvāt Eiropas Robežu un krasta apsardzes iestādēm mūsdienīgus pakalpojumus, kas tiktu pielāgoti aktuālām dalībvalstu problēmām un vajadzībām;

| d) | plānot, vadīt un koordinēt aģentūras resursu izmantošanu saistībā ar darbību izpildi, panākot maksimālu lietderīgumu, palielinot efektivitāti un nodrošinot produktu un pakalpojumu augstu kvalitāti; |
| --- | --- |

d)

plānot, vadīt un koordinēt aģentūras resursu izmantošanu saistībā ar darbību izpildi, panākot maksimālu lietderīgumu, palielinot efektivitāti un nodrošinot produktu un pakalpojumu augstu kvalitāti;

| e) | ierosināt, sagatavot un īstenot valdes pieņemtus stratēģiskus lēmumus, programmas un darbības, ievērojot ierobežojumus, kas izklāstīti dibināšanas regulā, tās īstenošanas noteikumos un visos piemērojamos tiesību aktos; |
| --- | --- |

e)

ierosināt, sagatavot un īstenot valdes pieņemtus stratēģiskus lēmumus, programmas un darbības, ievērojot ierobežojumus, kas izklāstīti dibināšanas regulā, tās īstenošanas noteikumos un visos piemērojamos tiesību aktos;

| f) | cieši sadarbojoties ar valdes priekšsēdētāju un izpildvaldi, gādāt par to, lai savlaicīgi tiktu sagatavotas valdes sanāksmes, ieskaitot attiecīgo dokumentāciju; |
| --- | --- |

f)

cieši sadarbojoties ar valdes priekšsēdētāju un izpildvaldi, gādāt par to, lai savlaicīgi tiktu sagatavotas valdes sanāksmes, ieskaitot attiecīgo dokumentāciju;

| g) | katru gadu sagatavot vienotā plānošanas dokumenta projektu un aģentūras gada darbības ziņojumu iesniegšanai valdei un iestādēm saskaņā ar dibināšanas regulu; |
| --- | --- |

g)

katru gadu sagatavot vienotā plānošanas dokumenta projektu un aģentūras gada darbības ziņojumu iesniegšanai valdei un iestādēm saskaņā ar dibināšanas regulu;

| h) | īstenot daudzgadu plānošanu, gada darba programmas un gada budžetus un ziņot valdei par to īstenošanu; |
| --- | --- |

h)

īstenot daudzgadu plānošanu, gada darba programmas un gada budžetus un ziņot valdei par to īstenošanu;

| i) | izvērtēt, apstiprināt un koordinēt dalībvalstu priekšlikumus par kopīgām operācijām, ātrās reaģēšanas robežapsardzes pasākumiem, atgriešanas operācijām un operācijām personu atgriešanas nodrošināšanai un nodrošināt to īstenošanu atbilstoši operacionālajiem plāniem; |
| --- | --- |

i)

izvērtēt, apstiprināt un koordinēt dalībvalstu priekšlikumus par kopīgām operācijām, ātrās reaģēšanas robežapsardzes pasākumiem, atgriešanas operācijām un operācijām personu atgriešanas nodrošināšanai un nodrošināt to īstenošanu atbilstoši operacionālajiem plāniem;

| j) | optimizēt Eiropas Robežu un krasta apsardzes pastāvīgā korpusa personāla un tehniskā aprīkojuma izmantošanu un nodrošināt, ka tie tiek izmantoti aģentūras pilnvaru ietvaros un pilnībā ievērojot ES tiesību aktus; |
| --- | --- |

j)

optimizēt Eiropas Robežu un krasta apsardzes pastāvīgā korpusa personāla un tehniskā aprīkojuma izmantošanu un nodrošināt, ka tie tiek izmantoti aģentūras pilnvaru ietvaros un pilnībā ievērojot ES tiesību aktus;

| k) | sniegt priekšlikumus valdei par Frontex organizatoriskās struktūras izveidi un, vajadzības gadījumā, tās izmaiņām; |
| --- | --- |

k)

sniegt priekšlikumus valdei par Frontex organizatoriskās struktūras izveidi un, vajadzības gadījumā, tās izmaiņām;

| l) | pēc apspriešanās ar pamattiesību amatpersonu un pēc tam, kad ir informējis attiecīgo dalībvalsti, pieņemt lēmumus saskaņā ar 46. pantu apturēt, izbeigt vai neuzsākt darbības, ieskaitot lēmumus atsaukt aģentūras darbības finansējumu un/vai apturēt vai izbeigt aģentūras darbības, ja izpilddirektors uzskata, ka saistībā ar attiecīgo darbību notikuši pamattiesību vai starptautiskās aizsardzības pienākumu pārkāpumi, kas ir būtiski vai, visticamāk, būs ilgstoši; |
| --- | --- |

l)

pēc apspriešanās ar pamattiesību amatpersonu un pēc tam, kad ir informējis attiecīgo dalībvalsti, pieņemt lēmumus saskaņā ar 46. pantu apturēt, izbeigt vai neuzsākt darbības, ieskaitot lēmumus atsaukt aģentūras darbības finansējumu un/vai apturēt vai izbeigt aģentūras darbības, ja izpilddirektors uzskata, ka saistībā ar attiecīgo darbību notikuši pamattiesību vai starptautiskās aizsardzības pienākumu pārkāpumi, kas ir būtiski vai, visticamāk, būs ilgstoši;

| m) | nodrošināt, ka aģentūras darbinieki, pildot savus pienākumus, un visās aģentūras operācijās ievēro visaugstākos ētikas standartus. |
| --- | --- |

m)

nodrošināt, ka aģentūras darbinieki, pildot savus pienākumus, un visās aģentūras operācijās ievēro visaugstākos ētikas standartus.

Sīkāks uzdevumu apraksts atrodams Regulas (ES) 2019/1896 106. pantā.

Prasības (atlases kritēriji)

Kandidātam jāatbilst tālāk minētajām prasībām.

| a) | Vadības prasmes un pieredze:







  — | spēja izstrādāt un koordinēt darbības redzējumu, pamatojoties uz politikas prioritātēm, |
| --- | --- | --- |

a)

Vadības prasmes un pieredze:

—

spēja izstrādāt un koordinēt darbības redzējumu, pamatojoties uz politikas prioritātēm,

| — | pieredze realizēt iecerēto pārmaiņu apstākļos, |
| --- | --- |

—

pieredze realizēt iecerēto pārmaiņu apstākļos,

| — | pieredze, kas gūta, sadarbojoties ar ES un starptautiskajām ieinteresētajām personām un partneriem, |
| --- | --- |

—

pieredze, kas gūta, sadarbojoties ar ES un starptautiskajām ieinteresētajām personām un partneriem,

| — | pamatīgas un pierādāmas administratīvās un vadības iemaņas, jo īpaši augstākās vadības pieredze budžeta, finanšu un cilvēkresursu jomā valsts, Eiropas un/vai starptautiskā kontekstā; par būtisku priekšrocību tiks uzskatīta agrāka vadības pieredze, kas gūta publiskajā pārvaldē un neatkarīgās valsts vai Eiropas aģentūrās, |
| --- | --- |

—

pamatīgas un pierādāmas administratīvās un vadības iemaņas, jo īpaši augstākās vadības pieredze budžeta, finanšu un cilvēkresursu jomā valsts, Eiropas un/vai starptautiskā kontekstā; par būtisku priekšrocību tiks uzskatīta agrāka vadības pieredze, kas gūta publiskajā pārvaldē un neatkarīgās valsts vai Eiropas aģentūrās,

| — | spēja politiski sensitīvā vidē noteikt un pārskatīt mērķus aģentūras vispārējā stratēģiskajā ietvarā, pārvērst aģentūras prioritātes un politikas pamatnostādnes izmērāmos darbības mērķos, izstrādāt labi organizētus plānus loģiskos posmos un pieņemt darbības lēmumus par to īstenošanu, pamatojoties uz pareizu izpratni par prioritātēm, |
| --- | --- |

—

spēja politiski sensitīvā vidē noteikt un pārskatīt mērķus aģentūras vispārējā stratēģiskajā ietvarā, pārvērst aģentūras prioritātes un politikas pamatnostādnes izmērāmos darbības mērķos, izstrādāt labi organizētus plānus loģiskos posmos un pieņemt darbības lēmumus par to īstenošanu, pamatojoties uz pareizu izpratni par prioritātēm,

| — | spēja koordinēt stratēģiskas diskusijas un iedvesmot un vadīt aģentūras darbiniekus tā, lai ciešā sadarbībā ar aģentūras partneriem gūtu pēc iespējas labākus rezultātus, |
| --- | --- |

—

spēja koordinēt stratēģiskas diskusijas un iedvesmot un vadīt aģentūras darbiniekus tā, lai ciešā sadarbībā ar aģentūras partneriem gūtu pēc iespējas labākus rezultātus,

| — | spēja nodrošināt darbiniekiem pilnvērtīgas iespējas, vienlaikus panākot, ka viņi saprot, kas no viņiem tiek gaidīts un kā viņu darbs palīdz sasniegt aģentūras mērķus. |
| --- | --- |

—

spēja nodrošināt darbiniekiem pilnvērtīgas iespējas, vienlaikus panākot, ka viņi saprot, kas no viņiem tiek gaidīts un kā viņu darbs palīdz sasniegt aģentūras mērķus.

| b) | Specializētas prasmes un pieredze:







  — | padziļināta izpratne par aģentūras pilnvarām, mērķiem un uzdevumiem, kā arī pamatīga izpratne par to praktisko un operatīvo ietekmi, |
| --- | --- | --- |

b)

Specializētas prasmes un pieredze:

—

padziļināta izpratne par aģentūras pilnvarām, mērķiem un uzdevumiem, kā arī pamatīga izpratne par to praktisko un operatīvo ietekmi,

| — | ļoti labas zināšanas par ES politiku un tiesisko regulējumu brīvības, drošības un tiesiskuma telpā, jo īpaši robežu pārvaldības un atgriešanas jomā, |
| --- | --- |

—

ļoti labas zināšanas par ES politiku un tiesisko regulējumu brīvības, drošības un tiesiskuma telpā, jo īpaši robežu pārvaldības un atgriešanas jomā,

| — | pienācīga izpratne par ES iekšējās drošības situāciju, kā arī par tiesisko regulējumu un praktiskiem mehānismiem sadarbībai starp iekšējās drošības iestādēm valstu un ES līmenī, jo īpaši attiecībā uz darbības jomām, kas saistītas ar Frontex pilnvarām, |
| --- | --- |

—

pienācīga izpratne par ES iekšējās drošības situāciju, kā arī par tiesisko regulējumu un praktiskiem mehānismiem sadarbībai starp iekšējās drošības iestādēm valstu un ES līmenī, jo īpaši attiecībā uz darbības jomām, kas saistītas ar Frontex pilnvarām,

| — | padziļināta izpratne par Frontex pilnvaru jūras dimensiju. |
| --- | --- |

—

padziļināta izpratne par Frontex pilnvaru jūras dimensiju.

| c) | Personiskās īpašības:







  — | izcilas analītiskas, organizatoriskas un lēmumu pieņemšanas prasmes, tostarp spēja noteikt skaidras prioritātes, |
| --- | --- | --- |

c)

Personiskās īpašības:

—

izcilas analītiskas, organizatoriskas un lēmumu pieņemšanas prasmes, tostarp spēja noteikt skaidras prioritātes,

| — | teicamas spējas izveidot un uzturēt reālas darba attiecības ar visdažādākajām iekšējām un ārējām ieinteresētajām personām un izpratne par organizatorisko dinamiku, |
| --- | --- |

—

teicamas spējas izveidot un uzturēt reālas darba attiecības ar visdažādākajām iekšējām un ārējām ieinteresētajām personām un izpratne par organizatorisko dinamiku,

| — | pierādīta spēja brīvi, skaidri un efektīvi sazināties ar iekšējām un ārējām ieinteresētajām personām, pārstāvēt Frontex starptautiskos forumos un gan mutiski, gan rakstiski saprotami izklāstīt sarežģītus tematus dažādām auditorijām, tostarp darbiniekiem, |
| --- | --- |

—

pierādīta spēja brīvi, skaidri un efektīvi sazināties ar iekšējām un ārējām ieinteresētajām personām, pārstāvēt Frontex starptautiskos forumos un gan mutiski, gan rakstiski saprotami izklāstīt sarežģītus tematus dažādām auditorijām, tostarp darbiniekiem,

| — | pierādīta spēja lūgt darbiniekus, partnerus un citas ieinteresētās ieinteresētās personas paust savu viedokli un uzklausīt tos, |
| --- | --- |

—

pierādīta spēja lūgt darbiniekus, partnerus un citas ieinteresētās ieinteresētās personas paust savu viedokli un uzklausīt tos,

| — | apņēmība efektīvi, cieņpilni un pieklājīgi sadarboties ar cilvēkiem, vienlaikus vēl vairāk uzlabojot aģentūras korporatīvo vadību un kultūru. |
| --- | --- |

—

apņēmība efektīvi, cieņpilni un pieklājīgi sadarboties ar cilvēkiem, vienlaikus vēl vairāk uzlabojot aģentūras korporatīvo vadību un kultūru.

Prasības kandidātiem (piemērotības prasības)

Atlases posmam izvēlēsies tikai tos kandidātus, kas atbilst turpmāk norādītajām formālajām prasībām, kurām jābūt izpildītām līdz pieteikumu iesniegšanas termiņam.

| — | Valstspiederība: kandidātam jābūt Eiropas Savienības dalībvalsts pilsonim. Ievērojot Frontex valdes lēmumu, ar ko tiek noteikts izņēmums, saskaņā ar Eiropas Savienības pārējo darbinieku nodarbināšanas kārtības 12. panta 2. punkta a) apakšpunktu pieteikumus var iesniegt arī Šveices, Norvēģijas, Islandes un Lihtenšteinas pilsoņi. |
| --- | --- |

—

Valstspiederība: kandidātam jābūt Eiropas Savienības dalībvalsts pilsonim. Ievērojot Frontex valdes lēmumu, ar ko tiek noteikts izņēmums, saskaņā ar Eiropas Savienības pārējo darbinieku nodarbināšanas kārtības 12. panta 2. punkta a) apakšpunktu pieteikumus var iesniegt arī Šveices, Norvēģijas, Islandes un Lihtenšteinas pilsoņi.

| — | Akadēmiskais grāds vai diploms: kandidātam ir jābūt:






  — | vai nu izglītības līmenim, kas atbilst pabeigtai augstākajai izglītībai, kuru apliecina diploms, ja parastais studiju ilgums augstākās izglītības iestādē ir vismaz četri gadi, |
| --- | --- | --- |

—

Akadēmiskais grāds vai diploms: kandidātam ir jābūt:

—

vai nu izglītības līmenim, kas atbilst pabeigtai augstākajai izglītībai, kuru apliecina diploms, ja parastais studiju ilgums augstākās izglītības iestādē ir vismaz četri gadi,

| — | vai izglītības līmenim, kas atbilst pabeigtai augstākajai izglītībai, kuru apliecina diploms, un atbilstošai vismaz vienu gadu ilgai darba pieredzei, ja parastais studiju ilgums augstākās izglītības iestādē ir vismaz trīs gadi (šo viena gada darba pieredzi nevar iekļaut pēcdiploma darba pieredzē, kas prasīta turpmāk). |
| --- | --- |

—

vai izglītības līmenim, kas atbilst pabeigtai augstākajai izglītībai, kuru apliecina diploms, un atbilstošai vismaz vienu gadu ilgai darba pieredzei, ja parastais studiju ilgums augstākās izglītības iestādē ir vismaz trīs gadi (šo viena gada darba pieredzi nevar iekļaut pēcdiploma darba pieredzē, kas prasīta turpmāk).

| — | Darba pieredze: kandidātam jābūt vismaz 15 gadu pēcdiploma darba pieredzei (3) līmenī, kas atbilst iepriekš minētajai kvalifikācijai. Vismaz pieciem gadiem no šīs darba pieredzes jābūt aģentūras darbības jomā. |
| --- | --- |

—

Darba pieredze: kandidātam jābūt vismaz 15 gadu pēcdiploma darba pieredzei (3) līmenī, kas atbilst iepriekš minētajai kvalifikācijai. Vismaz pieciem gadiem no šīs darba pieredzes jābūt aģentūras darbības jomā.

| — | Vadītāja pieredze: vajadzīga vismaz piecus gadus ilga pēcdiploma darba pieredze, kas gūta augsta līmeņa vadītāja amatā (4) piedāvātajam amatam atbilstošā jomā. |
| --- | --- |

—

Vadītāja pieredze: vajadzīga vismaz piecus gadus ilga pēcdiploma darba pieredze, kas gūta augsta līmeņa vadītāja amatā (4) piedāvātajam amatam atbilstošā jomā.

| — | Valodas: kandidātam jābūt ļoti labām vienas Eiropas Savienības oficiālās valodas (5) prasmēm un pietiekamām citas oficiālās valodas prasmēm. Intervijas(-u) laikā atlases komisijas pārbaudīs, vai kandidāts atbilst prasībai par pietiekamām citas Eiropas Savienības oficiālās valodas prasmēm. Intervija (vai daļa no tās) var notikt minētajā citā valodā. |
| --- | --- |

—

Valodas: kandidātam jābūt ļoti labām vienas Eiropas Savienības oficiālās valodas (5) prasmēm un pietiekamām citas oficiālās valodas prasmēm. Intervijas(-u) laikā atlases komisijas pārbaudīs, vai kandidāts atbilst prasībai par pietiekamām citas Eiropas Savienības oficiālās valodas prasmēm. Intervija (vai daļa no tās) var notikt minētajā citā valodā.

| — | Vecuma ierobežojums: kandidātiem ir jāspēj nostrādāt pilnu piecu gadu pilnvaru termiņu no reģistrēšanās termiņa beigu datuma līdz pensionēšanās vecuma sasniegšanai. Eiropas Savienības pagaidu darbiniekiem pensijas vecumu definē kā vecumu tā mēneša beigās, kurā darbinieks sasniedz 66 gadu vecumu (skatīt Eiropas Savienības Pārējo darbinieku nodarbināšanas kārtības (6) 47. pantu). |
| --- | --- |

—

Vecuma ierobežojums: kandidātiem ir jāspēj nostrādāt pilnu piecu gadu pilnvaru termiņu no reģistrēšanās termiņa beigu datuma līdz pensionēšanās vecuma sasniegšanai. Eiropas Savienības pagaidu darbiniekiem pensijas vecumu definē kā vecumu tā mēneša beigās, kurā darbinieks sasniedz 66 gadu vecumu (skatīt Eiropas Savienības Pārējo darbinieku nodarbināšanas kārtības (6) 47. pantu).

Atlase un iecelšana amatā

Izpilddirektoru iecels amatā Eiropas Robežu un krasta apsardzes aģentūras valde, pamatojoties uz Eiropas Komisijas sniegto atlasīto kandidātu gala sarakstu.

Lai izveidotu šo gala sarakstu, Eiropas Komisija rīko atlasi saskaņā ar savām atlases un darbā pieņemšanas procedūrām (skatīt dokumentu par politiku saistībā ar augstākā līmeņa ierēdņiem (7)).

Šajā atlases procedūrā Eiropas Komisija izveido priekšatlases komisiju. Šī komisija izvērtē visus pieteikumus, veic sākotnējo piemērotības pārbaudi un noskaidro tos kandidātus, kuru profils vislabāk atbilst iepriekš minētajiem atlases kritērijiem un kurus var aicināt uz interviju ar priekšatlases komisiju.

Pēc šīm intervijām priekšatlases komisija izdara secinājumus un ierosina sarakstu ar kandidātiem, kurus aicināt uz turpmākām intervijām ar Eiropas Komisijas Padomdevēju komiteju amatā iecelšanas jautājumos (CCA). Ņemot vērā priekšatlases komisijas secinājumus, CCA lemj, kurus kandidātus aicināt uz interviju.

Uz interviju ar CCA uzaicinātie kandidāti pavada vienu dienu vadītāju vērtēšanas centrā, kur viņus vērtē ārējie darbā pieņemšanas konsultanti. Uz interviju un vērtēšanas centra pārbaudījumu rezultātu pamata CCA izveido gala sarakstu ar kandidātiem, kurus tā uzskata par atbilstošiem Eiropas Robežu un krasta apsardzes aģentūras izpilddirektora amatam.

CCA sarakstā iekļautos kandidātus intervēs Komisijas loceklis(-ļi), kas atbild par to ģenerāldirektorātu, kurš ir atbildīgs par attiecībām ar aģentūru (8).

Pēc šīm intervijām Eiropas Komisija izveido gala sarakstu ar trīs atbilstošākajiem kandidātiem, un dara to zināmu Eiropas Robežu un krasta apsardzes aģentūras valdei. Valde var nolemt intervēt kandidātus, pirms iecelt izpilddirektoru no Komisijas sniegtā gala saraksta. Iekļaušana šajā gala sarakstā negarantē iecelšanu amatā.

Papildus iepriekš minētajām intervijām kandidātus var aicināt piedalīties vēl citās intervijās un/vai pārbaudījumos. Proti, Eiropas Parlamenta kompetentā komiteja vai komitejas uzaicina Komisijas ierosinātos kandidātus nākt klajā ar paziņojumu un atbildēt uz jautājumiem, ko kandidātiem uzdod to locekļi. Pēc šādiem paziņojumiem Eiropas Parlaments pieņems atzinumu, kurā izklāstīts tā viedoklis, un var norādīt kandidātu, kuram tas dod priekšroku.

Iespēju vienlīdzība

Komisija un Eiropas Robežu un krasta apsardzes aģentūra saskaņā ar Civildienesta noteikumu (9) 1.d pantu tiecas sasniegt stratēģisku mērķi – līdz savu pašreizējo pilnvaru termiņa beigām panākt dzimumu līdztiesību visos vadības līmeņos, un tādēļ tā piemēro vienlīdzīgu iespēju un nediskriminēšanas politiku, rosinot pieteikties tādus kandidātus, kas varētu nodrošināt lielāku daudzveidību, dzimumu līdztiesību un vispārēju ģeogrāfisko līdzsvaru.

Nodarbināšanas kārtība

Atalgojums un nodarbināšanas kārtība ir noteikta Eiropas Savienības Pārējo darbinieku nodarbināšanas kārtībā.

Veiksmīgo kandidātu Eiropas Robežu un krasta apsardzes aģentūra pieņems pagaidu darbinieka statusā AD 14 pakāpē (10). Atkarībā no darba pieredzes ilguma viņš tiks ierindots minētās pakāpes 1. vai 2. līmenī.

Izpilddirektoru iecels amatā uz piecu gadu sākotnējo pilnvaru termiņu, kuru iespējams pagarināt uz ne vairāk kā vēl pieciem gadiem saskaņā ar Eiropas Robežu un krasta apsardzes aģentūras regulu, kas piemērojama amatā iecelšanas brīdī.

Kandidātiem jāņem vērā Eiropas Savienības Pārējo darbinieku nodarbināšanas kārtībā iekļautā prasība, ka visiem jaunajiem darbiniekiem ir sekmīgi jāiztur deviņu mēnešu pārbaudes laiks.

Darba vieta ir Varšava, Polija.

Svarīga informācija kandidātiem

Atgādinām kandidātiem, ka atlases komisiju darbs ir konfidenciāls. Kandidāti nedrīkst tieši vai netieši sazināties ar šo komisiju locekļiem vai lūgt citai personai to darīt viņu vārdā. Visi jautājumi jāadresē attiecīgās komisijas sekretariātam.

Personas datu aizsardzība

Eiropas Komisija nodrošinās, ka kandidātu personas datus apstrādā saskaņā ar Eiropas Parlamenta un Padomes Regulu (ES) 2018/1725 (11). Jo īpaši tas attiecas uz šādu datu konfidencialitāti un drošību.

Neatkarība un interešu deklarācija

Pirms pienākumu uzņemšanās izpilddirektoram būs jāparaksta saistību deklarācija, kurā viņš apņemas strādāt neatkarīgi sabiedrības interesēs, un jādeklarē visas intereses, kuras varētu uzskatīt par tādām, kas ietekmē viņa neatkarību.

Pieteikšanās procedūra

Pirms pieteikuma iesniegšanas jums rūpīgi jāpārliecinās par atbilstību visām piemērotības prasībām (“Prasības kandidātiem”), jo īpaši attiecībā uz diplomu veidiem, darba pieredzi augsta līmeņa amatā, kā arī valodu prasmēm. Ja tiek konstatēta neatbilstība kādai no norādītajām piemērotības prasībām, kandidātu automātiski izslēdz no atlases procedūras.

Ja vēlaties pieteikties, jums jāreģistrējas internetā šādā tīmekļa vietnē un jāseko norādījumiem par dažādajiem procedūras posmiem:

https://ec.europa.eu/dgs/human-resources/seniormanagementvacancies/

Jums jābūt derīgai e-pasta adresei. Tā tiks izmantota, lai apstiprinātu jūsu reģistrāciju, kā arī tam, lai sazinātos ar jums dažādos procedūras posmos. Tāpēc lūdzam informēt Eiropas Komisiju, ja maināt e-pasta adresi.

Lai iesniegtu pieteikumu, jums vajadzēs augšupielādēt CV PDF formātā (12) (vēlams, izmantojot Europass CV formātu) un tiešsaistē aizpildīt motivācijas vēstuli (ne vairāk kā 8 000 rakstzīmju). CV un motivācijas vēstuli varat iesniegt jebkurā no Eiropas Savienības oficiālajām valodām.

Jūsu interesēs ir nodrošināt, lai jūsu pieteikums būtu precīzs, rūpīgs un patiess.

Kad reģistrēšanās tiešsaistē būs pabeigta, saņemsiet e-pastu ar apstiprinājumu, ka pieteikums ir reģistrēts. Ja nesaņemat e-pastu ar apstiprinājumu, jūsu pieteikums nav reģistrēts!

Lūdzam ņemt vērā, ka sekot jūsu pieteikuma virzībai tiešsaistē nav iespējams. Par pieteikuma statusu Eiropas Komisija ar jums sazināsies tieši.

Pieteikumi, kas nosūtīti pa e-pastu, netiks pieņemti. Ja nepieciešama papildu informācija un/vai rodas tehniskas problēmas, lūdzam sūtīt e-pastu uz adresi: HR-MANAGEMENT-ONLINE@ec.europa.eu

Jūs atbildat par to, lai reģistrāciju pabeigtu laikus. Iesakām neatlikt pieteikšanos uz pēdējām reģistrēšanās dienām, jo interneta pārslodze vai problēmas ar interneta pieslēgumu var pārtraukt reģistrāciju tiešsaistē, pirms to pabeidzat, un jums nāksies visas darbības atkārtot. Pēc reģistrēšanās termiņa beigām informāciju vairs nevarēs ievadīt. Novēlota reģistrācija netiks pieņemta.

Reģistrēšanās termiņš

Reģistrēšanās termiņš ir 2022. gada 19. jūlijs plkst. 12.00 dienā pēc Briseles laika, un pēc tam reģistrēties vairs nebūs iespējams.

---

(1)  Eiropas Parlamenta un Padomes Regula (ES) 2019/1896 (2019. gada 13. novembris) par Eiropas Robežu un krasta apsardzi un ar ko atceļ Regulas (ES) Nr. 1052/2013 un (ES) 2016/1624 (OV L 295, 14.11.2019., 1. lpp.).

(2)  Visi uzdevumi ir izklāstīti Regulas (ES) 2019/1896 10. pantā.

(3)  Darba pieredze tiek ņemta vērā tikai tad, ja tā atspoguļo faktiskas darba attiecības, kuras definētas kā reāls, faktisks un algots darbs, kas veikts darbinieka (ar jebkāda veida līgumu) vai pakalpojuma sniedzēja statusā. Nepilnas slodzes profesionālo darbību ieskaita proporcionāli, aprēķinot to kā apliecināto procentuālo daļu no pilna laika darba. Grūtniecības un dzemdību, bērna kopšanas vai adopcijas atvaļinājumu ņem vērā, ja tas ir darba līguma ietvaros. Doktorantūras studijas tiek pielīdzinātas darba pieredzei, pat ja tās nav apmaksātas, bet ne vairāk kā trīs gadu apmērā, – ar nosacījumu, ka doktorantūras studijas ir sekmīgi pabeigtas. Konkrētu laikposmu var ieskaitīt tikai vienu reizi.

(4)  Aizpildot CV, kandidātam par visiem gadiem, kuros gūta pieredze vadītāja amatā, skaidri jānorāda šāda informācija: 1) ieņemto vadošo amatu nosaukumi un pienākumi; 2) šajos amatos pārraudzīto darbinieku skaits; 3) pārvaldītā budžeta apjoms; 4) hierarhisko līmeņu skaits virs attiecīgā amata un zem tā un 5) līdzīga līmeņa darbinieku skaits.

(5)  https://eur-lex.europa.eu/legal-content/LV/TXT/?uri=CELEX%3A01958R0001-20130701

(6)  https://eur-lex.europa.eu/legal-content/LV/TXT/?uri=CELEX%3A01962R0031-20140701

(7)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (pieejams tikai angliski).

(8)  Ja vien attiecīgais Komisijas loceklis nav šo uzdevumu deleģējis saskaņā ar Komisijas 2007. gada 5. decembra Lēmumu (PV(2007) 1811) un 2020. gada 30. septembra Lēmumu (PV(2020) 2351).

(9)  https://eur-lex.europa.eu/legal-content/LV/TXT/?uri=CELEX%3A01962R0031-20140701

(10)  Korekcijas koeficients, ko piemēro Eiropas Savienības ierēdņu un pārējo darbinieku atalgojumam un pensijām, Polijai no 2021. gada 1. jūlija ir noteikts 70,6 % apmērā. Šo koeficientu pārskata reizi gadā.

(11)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).

(12)  Informāciju par to, kā izveidot Europass CV, varat atrast tiešsaistē: https://europa.eu/europass/lv/create-europass-cv.

---